Vermiste outistiese broers dood gevind | Maroela Media
Sisa Nomangola (15) en Takasho Nomangola (9) is dood gevind. (Foto's: Pink Ladies)
Twee jong broers van Nyanga in Kaapstad, wat twee weke gelede saam vermis geraak het, is dood gevind.
Die Pink Ladies-organisasie het bevestig Sisa Nomangola (15) en Takasho Nomangola (9) is dood nadat hulle 'n snelweg naby Philippi oorgesteek en deur 'n voertuig raakgery is. Sisa en Takasho was albei outisties en kon nie praat nie.
Die twee seuns het op 9 Julie vanuit hul huis vermis geraak. Hul ma het die hele woongebied vir haar seuns gefynkam waarna sy uiteindelik 'n vermistepersoonsaak by die polisie aangemeld het. 'n Uitgebreide soektog na die twee seuns is daarna van stapel gestuur.
Pink Ladies het bevestig 'n saak van strafbare manslag word deur die polisie ondersoek, maar sê hy is nie gemagtig om enige verdere inligting bekend te maak nie.
Die organisasie het hul medelye met Sisa en Takasho se naasbestaandes betuig.
Dit is sad,dat iemand ander mense se kinders leed kan aandoen sonder om n oog te knip .
Dis baie hartseer – rus in vrede julle tweetjies.
Hendrik, volgens die berig is hul raakgery toe hulle 'n snelweg probeer oorsteek het. 'n Motoris kan nie altyd blameer word vir sulke ongelukke nie, kinders hoort nie op snelweë nie. Die motoris kan wel stop en dit aanmeld as so iets gebeur.